รัฐบาลไทย-ข่าวทำเนียบรัฐบาล-ครม. รับทราบ 9 มาตรการรองรับสถานการณ์ขาดแคลนน้ำ ฤดูแล้ง ปี 64/65 เร่งจัดหา/กักเก็บแหล่งน้ำสำรองในพื้นที่เสี่ยง วางแผนเพาะปลูกพืชฤดูแล้ง ติดตามการทำนาปีและนาปรัง สร้างรายได้แก่เกษตร
วันอังคารที่ 11 มกราคม 2565
ครม. รับทราบ 9 มาตรการรองรับสถานการณ์ขาดแคลนน้ํา ฤดูแล้ง ปี 64/65 เร่งจัดหา/กักเก็บแหล่งน้ําสํารองในพื้นที่เสี่ยง วางแผนเพาะปลูกพืชฤดูแล้ง ติดตามการทํานาปีและนาปรัง สร้างรายได้แก่เกษตร
ครม. รับทราบ 9 มาตรการรองรับสถานการณ์ขาดแคลนน้ํา ฤดูแล้ง ปี 64/65 เร่งจัดหา/กักเก็บแหล่งน้ําสํารองในพื้นที่เสี่ยง วางแผนเพาะปลูกพืชฤดูแล้ง ติดตามการทํานาปีและนาปรัง สร้างรายได้แก่เกษตรกร
วันที่ 11 มกราคม 2565 นายธนกร วังบุญคงชนะ โฆษกประจําสํานักนายกรัฐมนตรี เผย คณะรัฐมนตรีมีมติรับทราบมาตรการรองรับสถานการณ์ขาดแคลนน้ํา ฤดูแล้ง ปี 2564/2565 และโครงการเพิ่มประสิทธิภาพการบริหารจัดการทรัพยากรน้ําเพื่อรองรับสถานการณ์ภัยแล้งและฝนทิ้งช่วง ปี 2565 ตามที่สํานักงานทรัพยากรน้ําแห่งชาติ (สนทช.) เสนอ โดยร่วมกับหน่วยงานที่เกี่ยวข้อง อาทิ กระทรวงเกษตรและสหกรณ์ กระทรวงทรัพยากรธรรมชาติและสิ่งแวดล้อม กระทรวงมหาดไทย กระทรวงการอุดมศึกษา วิทยาศาสตร์ วิจัยและนวัตกรรม กระทรวงคมนาคม กระทรวงพลังงาน และกระทรวงอุตสาหกรรม เพื่อรองรับสถานการณ์ภัยแล้งและฝนทิ้งช่วง ปี 2565 ซึ่งประกอบไปด้วย 9 มาตรการ ได้แก่
มาตรการ 1 เร่งเก็บกักน้ําในแหล่งน้ําทุกประเภท โดยการสูบทอยน้ําจากแหล่งน้ํามากไปสู่แหล่งน้ําน้อย ไปเก็บไว้ในอ่างเก็บน้ํา แหล่งน้ําธรรมชาติ และแหล่งน้ําใต้ดิน รวมถึงการปรับปรุงและพัฒนาแหล่งเก็บน้ําและปรับปรุงและพัฒนาระบบธนาคารน้ําใต้ดิน
มาตรการ 2 จัดหาแหล่งน้ําสํารองในพื้นที่เสี่ยงขาดแคลนน้ํา สํารวจพื้นที่ที่มีศักยภาพจะพัฒนาเป็นแหล่งเก็บกักน้ําสํารองได้ จัดทําแผนปฏิบัติการสํารองน้ําในพื้นที่เสี่ยงขาดแคลนน้ําดิบเพื่ออุปโภค บริโภค และการเกษตร และจัดทําทะเบียนผู้ใช้น้ําจากแหล่งน้ําเพื่อเป็นข้อมูลในการแก้ไขปัญหาภัยแล้ง
มาตรการ 3 ปฏิบัติการเติมน้ําให้กับแหล่งน้ําในพื้นที่เกษตรและพื้นที่เสี่ยงขาดแคลนน้ําตามสภาพอากาศที่เหมาะสม
มาตรการ 4 กําหนดการจัดสรรน้ําฤดูแล้ง ได้แก่ กําหนดแผนปริมาณน้ําจัดสรรในฤดูแล้งให้ชัดเจน ควบคุมการใช้น้ําของพื้นที่ลุ่มน้ําตอนบนให้เป็นไปตามแผนและมีประสิทธิภาพ และการบริหารจัดการน้ําต้องคํานึงถึงระดับน้ําในทางน้ําที่อาจจะลดต่ํากว่าปกติ
มาตรการ 5 วางแผนเพาะปลูกพืชฤดูแล้ง โดยจัดทําทะเบียนเกษตรกร ระบุพื้นที่เพาะปลูกและแหล่งน้ําที่นํามาใช้ให้ชัดเจนเพื่อให้การเพาะปลูกสอดคล้องกับปริมาณน้ําต้นทุน
มาตรการ 6 เตรียมน้ําสํารองสําหรับพื้นที่ลุ่มต่ํา เพื่อสนับสนุนน้ําเตรียมแปลงเพาะปลูกนารอบที่ 1 (นาปี)
มาตรการ 7 เฝ้าระวังคุณภาพน้ําในแม่น้ําสายหลัก สายรอง และเตรียมแผนปฏิบัติการรองรับกรณีเกิดปัญหา เฝ้าระวัง ตรวจวัด และควบคุมการปล่อยน้ําเสียจากภาคอุตสาหกรรม การเกษตร และชุมชนลงสู่แหล่งน้ํา รวมทั้งควบคุมและขึ้นทะเบียนการเลี้ยงปลากระชังในแหล่งน้ําและลําน้ํา
มาตรการ 8 ติดตามและประเมินผลเพื่อให้ผลการดําเนินงานเป็นไปตามแผน โดยรายงานเป็นประจําทุกเดือนอย่างต่อเนื่อง รวมทั้งติดตาม ควบคุมการจัดสรรน้ํา และการเพาะปลูกพืชฤดูแล้ง [นารอบที่ 2 (นาปรัง)] ให้เป็นไปตามแผน
มาตรการ 9 สร้างการรับรู้สถานการณ์และแผนบริหารจัดการน้ํา เพื่อให้เกิดความร่วมมือในการใช้น้ําอย่างประหยัดและเป็นไปตามแผนที่กําหนด ซึ่งสามารถให้ความช่วยเหลือเมื่อเกิดเหตุได้ทันที
และโครงการเพิ่มประสิทธิภาพการบริหารจัดการทรัพยากรน้ําเพื่อรองรับสถานการณ์ภัยแล้งและฝนทิ้งช่วง ปี 2565 เพื่อแก้ไขปัญหาและบรรเทาความเดือดร้อนของประชาชนในพื้นที่ขาดแคลนน้ํา หรือเสี่ยงภัยแล้ง หรือฝนทิ้งช่วง ผ่านโครงการต่าง ๆ อาทิ โครงการซ่อมแซมอาคารชลศาสตร์ เพื่อรองรับสถานการณ์ภัยแล้ง โครงการการสร้างความมั่นคงด้านน้ําเพื่อการอุปโภค-บริโภค โครงการปรับปรุงอาคารชลศาสตร์ เพื่อรองรับสถานการณ์ภัยแล้ง และโครงการเพิ่มน้ําต้นทุน เพื่อรองรับสถานการณ์ภัยแล้ง เพื่อส่งเสริมให้เกิดการสร้างอาชีพ รายได้ และการจ้างแรงงานให้กับประชาชนหรือผู้ที่ได้รับผลกระทบจากภัยแล้ง ที่จะเป็นการกระตุ้นเศรษฐกิจในภาพรวมของประเทศอีกด้วย
..............................